钦定古今图书集成/明伦汇编/官常典/第098卷 > 岷庄王楩
## 钦定古今图书集成/明伦汇编/官常典/第098卷 > 岷庄王楩

按《明外史》本传：“岷庄王楩，太祖第十八子。母周妃。生
而英毅，沉重有谋。洪武二十四年，封藩岷州。二十八
年，以云南新附，宜亲王镇抚，改云南。有司请营宫殿，
帝令暂居稷亭，俟民力稍纾而后作。建文初，削诸王
护卫。西平侯沐晟伺王过，言于朝，废为庶人，流漳州，
官属皆诛死。永乐初，复王。楩以晟媒孽之，与交恶。帝”
赐书谕楩而召戒晟。楩益沈湎废礼，擅收方面印信，
杀戮吏民。成祖怒，夺册宝。寻念王建文中久囚系，复
之，削其护卫。仁宗即位，徙武冈，寄居州治。久之，始建
王宫。景泰元年薨。恭王徽煣嗣。